Diari Oficial de la Generalitat Valenciana


Sumari del DOGV 5930, del 12-01-2009 (2008/14269)

Concurs per a la gestió indirecta del Programa d'Actuació Integrada de la Unitat d'Execució 7.9 de Torrent i aprovació de les bases particulars.
------------------------------------------------------------------------------------------------------------------------------------------------

### Dades del document

Número de DOGV
:   5930

Data del DOGV
:   12-01-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/14054


Data del document
:   17-12-2008

Organisme emissor
:   Ajuntament de Torrent

Tipus de document
:   Concurs

Descriptors 

:   * Torrent
    * administració local
    * licitació
    * pla d'urbanisme
    * contracte d'obres

Concurs per a la gestió indirecta del Programa d'Actuació Integrada de la Unitat d'Execució 7.9 de Torrent i aprovació de les bases particulars. [2008/14507]  
Mitjançant un acord plenari de data de 6 de novembre de 2008, es va acordar iniciar novament el procediment de concurs per a la gestió indirecta del Programa d'Actuació Integrada de la unitat d'execució (UE) 7.9 del Pla General d'Ordenació Urbana de Torrent i aprovar les bases particulars corresponents, que se citen a continuació:  
BASES PARTICULARS QUE HAN DE REGIR EL CONCURS PER A L'APROVACIÓ I ADJUDICACIÓ DEL PAI DE LA UE 7.9 DEL VEDAT DE TORRENT  
A) Indicació de l'ordenació urbanística vigent en l'àmbit de l'actuació integrada.  
El planejament vigent en el terme municipal de Torrent està constituït pel Pla General d'Ordenació Urbana (PGOU) de Torrent aprovat definitivament el 26 de gener de 1990.  
L'àmbit de la programació que es proposa està ubicat en la zona d'ordenances núm. 7 el Vedat, segons la redacció de la modificació núm. 8 del PGOU de Torrent.   
Pel Nord es troba delimitat per la UE 7.10, ja executada, amb el sòl urbà consolidat fora de l'àmbit de la UE i amb els carrers ja oberts del Riu Millars i Primat Reig, a l'Oest per la UE 7.8 ja executada separada pel carrer del riu Xúquer, al Sud per sòl no urbanitzable i la ronda viària del Vedat, i a l'Est per la UE 7.11 ja reparcel·lada i pendent d'urbanitzar i amb el sòl urbà consolidat, fora de l'àmbit de la UE i carrer de Venècia ja obert.   
Segons el planejament municipal este sòl està classificat com a sòl urbà.  
B) Memòria de necessitats i objectius que s'han de satisfer amb el Programa   
Haurà de satisfer les necessitats i els objectius bàsics arreplegats en l'article 124 de la Llei Urbanística Valenciana i en concret, haurà de connectar adequadament la urbanització dels carrers limítrofs, Riu Millars, Primat Reig i Venècia.  
Haurà de resoldre les afectacions de la línia de mitjana tensió existent, de manera que esta afectació a les parcel·les siga mínima.  
Haurà de mantindre fora de la unitat d'execució l'edificació consolidada existent en l'interior, i que l'afectació siga mínima, i que en tot cas només afecte la tanca.  
Haurà d'excloure de l'àmbit dos parcel·les que tenen reconeguda la condició de solar en el carrer de Venècia i l'av. Primat Reig.  
C) Criteris i objectius urbanístics i territorials de les propostes de planejament que s'han de presentar, amb fixació de les directrius que hauran d'observar.  
La incorporació de nous vials ha de respectar el funcionament adequat de la circulació rodada i de vianants.   
S'exigix la continuïtat en el traçat, i evitar així l'aparició de vials parcials acabats en cul de sac.  
S'ha de fer un estudi topogràfic, que incorpore les seccions suficients per a la inserció correcta i adequada de l'edificació i del nou viari en el context afectat.  
Atesa l'existència d'arbratge en l'àmbit afectat s'han de valorar tant la informació aportada, quant a espècies i situació, així com les mesures correctores i supletòries previstes com a conseqüència de la intervenció.  
En qualsevol cas, les propostes de planejament que es presenten hauran de resoldre els objectius establits com a mínims en l'article 124 de la Llei Urbanística Valenciana.  
En el cas que varie l'ordenació detallada respecte de l'establida pel PGOU vigent, la nova proposta s'ha de definir per mitjà de la redacció d'un Pla de Reforma Interior com a document de planejament.  
Si és el cas, durant l'elaboració del PRI haurà de tindre's en compte el que disposa la Llei 9/2006 de 28 d'abril sobre avaluació dels efectes de determinats plans i programes en el medi ambient i d'acord amb el que disposa els articles 3.3 i 4 de la mateixa, el promotor del pla plantejarà a la Conselleria competent en matèria de medi ambient la necessitat o no de sotmetre el mateix a avaluació ambiental. En el cas que la Conselleria considere la no necessarietat de l'avaluació, l'aspirant haurà d'aportar la decisió adoptada respecte d'això; en cas contrari haurà d'elaborar-se un informe de sostenibilitat ambiental amb l'amplitud i nivell de detall que determine la Conselleria competent en matèria de medi ambient, realitzar les consultes previstes en l'article 10 de la Llei 9/2006 i acompanyar la Memòria ambiental prevista en l'article 12 elaborada d'acord amb l'esmentat òrgan.   
A més, el PRI s'hauria d'acompanyar de l'Estudi d'Integració Paisatgística previst en l'article 48 del Reglament del Paisatge de la Comunitat Valenciana aprovat per Decret 120/2006, d'11 d'agost, a fi de valorar la incidència de l'actuació en el paisatge i determinar les estratègies per a evitar els impactes o mitigar els possibles efectes negatius.   
D) Criteris i objectius d'edificació privada.  
S'ha d'indicar la tipologia d'unitat residencial proposada.  
La tipologia dominant és la de vivenda residencial unifamiliar aïllada, i s'hi admet també la unifamiliar aparellada. S'hi admeten com a compatibles els usos següents: residencial comunitari, terciari comercial en categoria 1ª i 2ª amb un límit màxim de superfície útil de 400m², terciari oficines en categoria 1ª i 2ª amb un límit màxim de superfície útil de 400m², terciari hoteler en categoria 1ª i 2, terciari recreatiu i espectacles en categoria 1ª i 2ª amb una capacitat màxima de 200 persones.  
E) Prescripcions tècniques que hauran de respectar-se en la redacció de documents d'ordenació i gestió exigibles.  
La documentació que s'ha de presentar, que s'indica en l'apartat J d'estes bases, ha de respectar en qualsevol cas les prescripcions tècniques exigides en la Llei Urbanística Valenciana i en el Reglament d'Ordenació i Gestió Territorial i Urbanística per als plans parcials i de reforma interior.  
Almenys en un dels plànols d'informació i ordenació s'ha de grafiar no sols l'àmbit estricte de l'àrea de projecte, sinó un espai major que comprenga l'entorn immediat, com a mínim dos illes. Escala 1/1000.  
S'han d'aportar a més del que s'indica, imatges fotogràfiques de l'estat actual en format digital (.jpg) i representades igualment en la memòria escrita. S'ha d'aportar plànol amb la imatge urbana en 3D conseqüència de la intervenció. L'àmbit referit ha de comprendre l'entorn immediat, com a mínim dos illes.  
Així mateix s'ha d'aportar tota la documentació tècnica en suport informàtic segons els formats proposats per l'Ajuntament de Torrent i que són els següents:  
(Documentació gràfica: DWG\*, PDF)  
(Documentació alfanumèrica: DOC, PDF)  
(\* En el cas de presentar-se arxius en format DWG, s'ha d'aportar arxiu CTB, grossària dels plomins i color de les capes)  
En el Projecte de Reparcel·lació que s'haja de presentar, ha de figurar l'àrea reparcel·lable que s'estendrà a tota la UE i que el contingut de la qual s'haurà d'ajustar a:  
1. Que el dret a l'aprofitament per les restes de camí cadastral aportat per l'Ajuntament s'ha de permutar a raó d'un metre de camí cadastral per cada dos de sòl no urbanitzable destinat a la Ronda del Vedat. La resta, si n'hi ha, s'ha de repartir entre tots els propietaris en funció de la parcel·la aportada.  
2. L'alçament topogràfic, que haurà d'executar-se parcel·la a parcel·la (una vegada delimitada davant dels propietaris) s'ha d'ajustar a les normes redactades per la Secció de Topografia d'este ajuntament, les quals li seran facilitades amb la sol·licitud prèvia.   
3. No hi ha convenis de reserves d'aprofitament dins d'esta unitat. Per tant, no hi ha aprofitaments compromesos.  
4. El valor de les finques aportades serà conseqüència del valor donat a les finques adjudicades abans d'urbanitzar, del coeficient de canvi.  
5. Les valoracions de construccions i instal·lacions que hagen de desaparéixer, s`han de formular seguint el mètode del Valor Residual de l'objecte que s'ha de valorar. Per a les plantacions caldrà ajustar-se a tècniques de valoració publicades per economistes i agrònoms prestigiosos.  
6. S'han d'aportar còpies dels convenis que puguen existir entre propietaris i urbanitzador.  
7. No podrà adjudicar-se cap parcel·la de menys de 400 m² i de 10 m de façana (parcel·la mínima)  
8. El projecte de reparcel·lació haurà de tindre el contingut següent:  
a. Memòria informativa i justificativa, que ha d'incloure:   
- Circumstàncies o acords que motiven la reparcel·lació i peculiaritats que si s'escau, hi concórreguen.  
- Exposició de la fitxa de planejament i de gestió aprovada.  
- Reajustaments de la delimitació de la unitat reparcel·lable i de l'aprofitament tipus, si n'hi ha.  
- Descripció de la unitat reparcel·lable  
- Criteris utilitzats per a definir i quantificar els drets dels afectats.  
- Criteris de valoració de les superfícies adjudicades  
- Criteris d'adjudicació  
- Criteris de valoració dels elements que s'han d'enderrocar i de les càrregues i despeses que corresponen als adjudicataris.  
- Càlculs utilitzats en la confecció de les taules de liquidació provisional   
- Resum per capítols i conceptes de les càrregues d'urbanització de la plica aprovada.  
b. Relació de propietaris, inclosa l'adreça fiscal o domicili, el número de telèfon, la referència cadastral de la parcel·la aportada, així com la identificació registral corresponent.  
- La relació de propietaris es formula en dos llistes: una primera segons l'orde alfabètic i la segona segons el número assignat a la parcel·la aportada.  
c. Descripció de les finques o part d'estes, aportades a la reparcel·lació.  
- S'ha de formalitzar en fitxa individual.  
- Ha de seguir l'orde de les parcel·les aportades donat en el plànol VI exigit en l'apartat g.  
- Ha de contindre les dades cadastrals, registrals i de nou amidament.  
- Ha de contindre a més un croquis de la parcel·la a E: d'1/ 200 a 1/ 1.000, (segons grandària d'esta) amb acotació de tots els costats i de les coordenades de tots els vèrtexs.  
- S'ha d'adjuntar fotocòpia del full de Registre de la Propietat on està inscrita la finca.  
- S'ha de proposar la immatriculació de les finques que no tinguen inscripció i les operacions de modificació d'entitats hipotecàries que siguen necessàries per a la formació de les finques.  
d. Proposta d'adjudicació de les finques resultants  
- S'ha de formalitzar en fitxa individual  
- Ha de seguir l'orde de les parcel·les resultants donat en el plànol VIII exigit en l'apartat g.  
- Ha de contindre les dades següents:  
· Descripció de la parcel·la i ubicació  
· Propietaris als quals se'ls adjudica, amb totes les dades personals, domicili i percentatge de participació de cada propietari.  
· Superfície de la parcel·la adjudicada, aprofitament d'esta en m² i ús.  
· Límits actuals  
· Percentatge o coeficient de quota d'urbanització que li correspon.  
· Càrregues d'urbanització a què queda subjecta   
· Valor de la parcel·la (sense incloure les càrregues d'urbanització ni l'IVA)  
· Criteri utilitzat en l'adjudicació  
· Nombre de parcel·les inicials aportades.  
· Descripció de la resta (si n'hi ha) de la parcel·la aportada  
· A més, s'ha d'adjuntar en la fitxa un croquis de la parcel·la adjudicada a E entre 1/200 i 1/1000 (segons la grandària d'esta) amb acotació de tots els costats i de les coordenades de tots els vèrtexs; així com la superfície total, de la part edificable, de la part no edificable i de l'aprofitament que correspon.   
e. Taxació dels drets, edificables, construccions i plantacions que hagen d'extingir-se o destruir-se.  
- S'han de seguir els criteris exposats en el punt 5  
f. Compte de liquidació provisional  
- S'han de presentar tres llistes:  
· Segons orde de parcel·la aportada  
· Segons orde alfabètic del titular  
· Segons orde de parcel·la adjudicada   
- El saldo de cada propietari s'ha de facilitar sense l'IVA i així s'ha d'expressar en l'encapçalament de la columna on figuren  
- La memòria ha de contindre l'explicació de les operacions hagudes en l'obtenció de cada una de les columnes de les llistes.  
g. Els plànols que s'han de presentar i les escales han de ser els següents:  
I. Plànol d'emplaçament E=1/ 10.000 i d'ubicació de la delimitació de la unitat d'execució a E= 1/ 5000  
II. Plànols parcel·laris i cadastrals actuals i antics. Fotocòpia a l'escala en què estan redactats.  
III. Plànol d'ordenació detallada. Fotocòpia, a la mateixa escala, del document de planejament aprovat, amb delimitació de l'àrea reparcel·lable i numeració de totes les illes afectades (M núm.-)  
IV. Alçament topogràfic executat a E= 1/1000, d'acord amb les instruccions de la Secció de Topografia d'este ajuntament  
V. Ubicació sobre plànol d'alçament topogràfic, de l'ordenació detallada aprovada i identificació de les plantacions i edificacions que necessàriament hauran de desaparéixer, així com les que s'hi queden perquè s'ajusten al planejament.  
VI. Plànol de parcel·les aportades sobre l'alçament topogràfic E= 1/1000, en què han de figurar el número d'orde, la referència cadastral i la superfície inclosa en la unitat reparcel·lable, procedent del nou amidament.  
VII. Plànol de classificació i valoració de les superfícies adjudicades.  
VIII. Plànol de parcel·les adjudicades, sobre l'alçament topogràfic E= 1/1000, en què han d'aparéixer grafiades les parcel·les que s'adjudiquen a cada propietari, a l'urbanitzador i a l'Ajuntament (incloses les dotacions)  
S'ha de numerar cada una de les parcel·les adjudicades, segons el número de l'illa on s'ubique, (Plànol III) i segons el número d'orde dins d'esta (M núm.- P núm.-)  
S'ha de grafiar la superfície d'estes, i a més s'ha de grafiar el número de la parcel·la inicial de procedència.  
Les parcel·les que s'adjudiquen a l'urbanitzador i a l'Ajuntament hauran de fer-se amb trames que les distingisquen de les altres.  
IX. Plànol de superposició de les parcel·les aportades i adjudicades consistent a dibuixar sobre el plànol d'alçament topogràfic, els plànols VI i VIII ocultant prèviament aquelles capes que puguen portar a confusió i l'aplicació de trames, grafies i colors que donen una major facilitat d'apreciació de la ubicació de la parcel·la adjudicada respecte de l'aportada, de cada propietari.  
F) Indicació de l'admissibilitat o no de variants  
S'admeten variants d'ordenació sempre que mantinguen la unitat i continuïtat de la traça viària, la funcionalitat i que es respecten les dimensions viàries indicades en el Pla General de Torrent. S'ha d'analitzar l'adequació del traçat viari als pendents del terreny existent, i valorar la millor disposició d'este.   
No es consideraran variants, per la qual cosa seran admissibles en tot cas, les modificacions d'àmbit territorial que comporten mers retocs o ajusts de detall en algun punt perimetral de l'actuació o de les connexions viàries, o quan el terreny a què s'amplie, per l'escassa dimensió, no siga tècnicament susceptible de programació autònoma.  
Cada aspirant a urbanitzador podrà presentar una única proposta.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, l'alternativa tècnica de l'aspirant a urbanitzador que haja sol·licitat la iniciació del procediment no es considerarà variant del seu avanç de programació.  
G) Prescripcions tècniques que hauran de respectar-se en la redacció del Projecte d'Urbanització.  
Hauran d'atindre's a les Normes d'Urbanització de l'Ajuntament de Torrent.  
Les dimensions i característiques de la xarxa viària i aparcaments hauran d'atindre's a allò que regula el Reglament d'Ordenació i Gestió Territorial i Urbanística.   
H) Calendari específic de terminis de desplegament i execució del PAI.  
L'execució de les obres d'urbanització s'ha de fer en el termini màxim de 16 mesos.   
Per a la resta dels terminis, caldrà ajustar-se al que disposa l'article 332 del Reglament d'Ordenació i Gestió Territorial i Urbanística.  
I) Model de proposició que han de presentar els interessats  
«(Nom i cognoms) ..., major d'edat, amb DNI ..., domiciliat en ..., amb núm. de telèfon ...i adreça electrònica ..., en plena possessió de la capacitat jurídica i d'obrar, en nom propi (o en representació de ..., segons escriptura atorgada el dia ... davant del notari de ... (nom i cognoms) ...  
EXPOSA  
Que a l'efecte de participar en el concurs per a l'adjudicació del Programa d'Actuació Integrada de la Unitat d'Execució 7.9 del Vedat de Torrent, presenta dins del termini establit en les bases particulars del concurs, l'alternativa tècnica que proposa, una part en sobre obert i una part en sobre tancat, així com dos sobres tancats que contenen respectivament la documentació formal exigida en les bases i la proposició juridicoeconòmica.  
S'indica expressament com a mitjà preferent per a la pràctica de les notificacions l'enviament a l'adreça electrònica assenyalada en l'encapçalament.  
Per la qual cosa SOL·LICITA ser admés en el procediment de concurs per a l'adjudicació del Programa d'Actuació Integrada de la Unitat d'Execució 7.9  
(Data i firma)»  
J) Documentació que cada licitador ha de presentar. S'indica la que serà objecte de valoració com a criteri d'adjudicació del programa.  
J.1. Documentació formal. S'ha de presentar en un sobre tancat en què ha de constar "Sobre de Documentació Formal", que haurà de contindre:  
a). Fotocòpia compulsada del Document Nacional d'Identitat de la persona que presente la proposició en nom propi, o si és el cas, com a apoderat.  
b) Quan el licitador no actue en nom propi o es tracte de societat o persona jurídica, poder per a representar la persona, la societat o l'entitat en el nom de la qual hi concórrega.  
També ha d'aportar la manifestació següent:  
«(Nom i cognoms) ..., MANIFESTE   
Que els poders concedits al meu favor segons escriptura atorgada el dia ... davant del notari de ... (nom i cognoms) ... núm. ..., no han sigut revocats, suspesos ni limitats.  
Lloc, data i firma del proponent»  
c) La capacitat d'obrar de les persones jurídiques s'ha d'acreditar per mitjà d'escriptura de constitució inscrita en el registre mercantil, quan este requisit siga exigible d'acord amb la legislació mercantil que li siga aplicable. Si no ho és, l'acreditació de la capacitat d'obrar s'ha de fer per mitjà de l'escriptura o document de constitució, dels estatuts o de l'acte fundacional, en què han de constar les normes que regulen l'activitat, inscrits, si és el cas, en el Registre oficial corresponent.   
Quan es tracte d'entitats no espanyoles d'estats membres de la Comunitat Europea, o signataris de l'Acord sobre l'Espai Econòmic Europeu, hauran d'acreditar la inscripció en un registre o presentar els certificats que s'indiquen en l'Annex I del RGLCAP.   
Els altres empresaris estrangers hauran d'acreditar la capacitat d'obrar amb informe de la Missió Diplomàtica Permanent d'Espanya en l'Estat corresponent o de l'Oficina Consular en l'àmbit territorial de la qual radique el domicili de l'empresa, en el qual s'acredite que figuren inscrites en el registre local professional, comercial o anàleg si no n'hi ha, que actuen amb habilitat en el tràfic local en l'àmbit de les activitats a què s'estén l'objecte del contracte.  
d) Els que acrediten els requisits de solvència tècnica i professional, econòmica i financera exigits en les presents bases: hauran de presentar o bé l'informe d'institucions financeres que operen a Espanya respecte de la capacitat d'inversió assenyalada en l'apartat L d'estes bases, o bé els certificats registrals prevists.  
La solvència tècnica s'ha d'acreditar per mitjà de la presentació de còpies confrontades dels títols professionals exigits en l'apartat M d'estes bases o certificats col·legials si és el cas.   
e) Declaració d'acord amb el model següent:  
«(Nom i cognoms) ..., DECLARE SOTA LA MEUA RESPONSABILITAT  
1r. Que jo o el meu representat no tenim prohibit contractar amb l'Ajuntament, d'acord amb el que disposen els articles 15 a 20 del Reial Decret Legislatiu 2/2000 de 16 de juny, pel qual s'aprova el Text Refós de la Llei de Contractes de les Administracions Públiques.  
2n. Que estic al corrent en el compliment de les obligacions tributàries i amb la Seguretat Social imposades per les disposicions vigents.  
Lloc, data i firma del proponent.»  
f) Resguard acreditatiu d'haver constituït en la Tresoreria Municipal la garantia provisional per un import del 2% del pressupost estimat de les càrregues d'urbanització.  
g) Els concursants estrangers hauran d'adjuntar una declaració expressa de sotmetre's a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, podrien sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si pertoca, al fur jurisdiccional estranger que podria correspondre-li.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana.  
i) Una relació de tots els documents inclosos en este sobre.  
J.2. Alternativa Tècnica, que ha de contindre els documents següents, dels quals, com a mínim, els punts a), g) i l) hauran de presentar-se en sobre obert:  
J.2.a. Document de planejament que incloga una proposta d'ordenació detallada per a l'àmbit del Programa.  
El document de planejament que ha de presentar-se serà un Pla de Reforma Interior, segons les determinacions del Reglament d'Ordenació i Gestió Territorial i Urbanística.   
S'ha d'incloure una taula de paràmetres urbanístics de l'àmbit d'actuació amb les dades següents:  
Paràmetres urbanístics:   
Superfície de l'àmbit:   
Classificació:   
Qualificació:   
Aprofitament tipus:  
Xarxa primària:   
Xarxa secundària:  
Altres paràmetres:   
El Pla de Reforma Interior s'acompanyarà de l'Estudi d'Integració Paisatgística, que contindrà, tal com preveu l'article 52 del Decret 120/2006, d'11 d'agost, pel que s'aprova el Reglament del Paisatge de la Comunitat Valenciana:  
- Pla de Participació Pública, que tindrà el contingut establit en l'article 16 de l'esmentat Reglament, comprenent específicament la realització de les activitats i mètodes previstes en l'article 17.  
- Descripció i definició de l'abast de l'actuació.  
- Delimitació de l'àmbit d'estudi i caracterització de les Unitats de Paisatge i dels Recursos paisatgístics afectats.  
- Plans i projectes en tràmit o en execució en el mateix àmbit.  
- Valoració de la integració paisatgística o justificació del compliment de les determinacions contingudes en els instruments del paisatge que s'apliquen.  
- La Valoració de la integració visual a partir d'una anàlisi visual de l'àmbit desenvolupat conforme a l'article 36 del Reglament.  
- Identificació dels impactes paisatgístics i visuals i la previsió de la seua importància i magnitud  
- Les mesures d'integració i mitigació d'impactes i programes d'implementació  
Així mateix, en el cas que la Conselleria competent en matèria de medi ambient considere la necessitat realitzar l'avaluació ambiental del pla, haurà d'acompanyar-se la documentació prevista a este efecte en la Llei 9/2006 de 28 d'abril sobre avaluació dels efectes de determinats plans i programes en el medi ambient.   
J.2.b. Àmbit de l'actuació integrada.  
L'àmbit de l'actuació integrada s'ha de grafiar en un plànol E=1/2000  
J.2.c. Fitxa de gestió, que s'ha d'elaborar completant les dades següents:  
  
J.2.d. Justificació del compliment de les condicions d'integració de l'actuació amb l'entorn, que almenys ha de contindre:  
- Plànol d'ubicació de les connexions de servicis E= 1/1000   
- Certificats de les empreses subministradores sobre ubicació de les connexions de servici i capacitat suficient per a abastir la unitat.  
- Plànol de situació dels accessos actuals, tant rodats com de vianants, a la unitat i estat dels paviments E= 1/1000.  
J.2.e. Existència o no d'agrupació d'interés urbanístic i, si és el cas, els seus estatuts i acords socials.  
J.2.f. Terminis que es proposen per al desenvolupament de l'actuació integrada, s'han de determinar tant el corresponent a les obres d'urbanització com a les obres d'edificació dels solars resultants.  
J.2.g. Projecte d'urbanització. (no s'admeten avantprojectes) amb el contingut expressat en els articles 152 i següents de la LUV així com als articles 346 i següents del ROGTU i a les prescripcions tècniques reglades en el punt G) d'estes bases particulars.  
El quadre de preus descomposts i el PEM s'han d'extraure del Projecte d'Urbanització i s'han de presentar amb la proposició juridicoeconòmica, en la plica tancada  
J.2.h. Objectius complementaris que es proposen d'acord a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
J.2.i. Mesures de control de qualitat i compliment de les normes de qualitat ambiental, si és el cas.  
J.2.j. Inventari preliminar de construccions, plantacions i instal·lacions que la urbanització exigisca enderrocar, destruir o eradicar.  
J.2.k. Estimació preliminar i general d'aquelles despeses d'urbanització variables, que tinguen un import, inclús si són repercutibles en els propietaris, que no es puga determinar per la concurrència d'ofertes.  
S'ha d'assenyalar també l'estimació de les despeses o costos indirectes que no queden afectats en la concurrència d'ofertes dels constructors. Estos costos indirectes, inclosos les despeses generals i el benefici industrial de l'adjudicatari, no han de sobrepassar el 45% del PEM  
J.2.l. Si la proposta de programa modifica l'ordenació estructural, haurà d'incorporar la documentació establida en els articles 72 a 74 de la LUV.  
J.2.m. Plànol de parcel·les afectades a escala 1/1000 i relació dels propietaris cadastrals facilitat pel Cadastre Immobiliari.  
A més, dins dels deu dies següents a la finalització de l'exposició pública dels documents a), g) i l) de cada alternativa tècnica, els aspirants a urbanitzador han de presentar davant de l'Ajuntament acta notarial acreditativa d'este punt.  
J.3. Proposició juridicoeconòmica que s'ha de presentar en plica tancada en què ha de constar "Sobre Proposició Jurídicoconòmica" i que ha d'incloure la documentació relativa a:   
J.3.a. Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
S'ha de presentar un plànol E=1/1000 en què han de figurar les parcel·les registrals i cada una de les parcel·les amb trames segons la relació propietari-urbanitzador i una taula amb els resultats de tota les modalitats possibles de retribució, per a una parcel·la teòrica aportada de 1000m²   
J.3.b. Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, tant si són propietat seua o d'altres propietaris amb què tinga contracte suficient, que hagen de quedar afectats, amb garantia real inscrita en el Registre de la Propietat, al compliment de les obligacions pròpies de l'urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afectació s'ha de traslladar a les finques de resultat que s'adjudiquen després de la reparcel·lació.  
Un plànol E= 1/1000 en què han de figurar les parcel·les registrals i amb una trama aquelles que hagen de ser inscrites com a garantia real.  
J.3.c. Full resum de les dades econòmiques rellevants, en què s'han de diferenciar els aspectes següents:  
- Pressupost de licitació de l'obra d'urbanització: amb l'abast previst en l'article 168.1.a i b LUV.  
Els preus unitaris i descompostos, el de les partides d'obra, el resum per capítols, la suma del PEM i del pressupost de licitació. No han d'incloure l'Impost del Valor Afegit en els imports i així es farà referència en els seus càlculs. Al final, s'ha d'afegir una fila amb este concepte i una altra segona amb la suma d'este al pressupost de licitació.  
De la mateixa manera s'han de pressupostar les obres de connexió i integració, així com les de conservació o de les de rehabilitació, si n'hi ha.   
- Cost dels projectes: cost de redacció i direcció dels projectes tècnics, s'ha d'especifica cada projecte, com establix l'article 168.1.c LUV.  
El cost de redacció de projectes i direcció d'obres així com les despeses derivades en la tramitació i inscripció en el Registre de la Propietat, s'ha de facilitar sense IVA i al final s'han d'afegir a la suma total d'estes despeses indirectes.  
- Despeses de gestió: despeses de gestió de l'urbanitzador, calculades en un percentatge d'allò que represente la suma de les partides corresponents a conceptes anteriors.  
- Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
Les despeses generals i el benefici de l'urbanitzador també s'han d'expressar sense IVA i este s'ha d'afegir a la suma dels conceptes anteriors. Tots els costos indirectes incloses les despeses generals i el benefici industrial de l'adjudicatari no han de sobrepassaran el 45% del PEM, sense incloure l'IVA.  
Els costos totals d'urbanització, la suma del PEM i dels costos indirectes, s'han de facilitar sense IVA, que s'haurà d'afegir al final.  
- Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats. La quantitat màxima, que es compromet l'urbanitzador a aplicar sobre les càrregues s'ha de donar en tant per cent.  
- Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a esta modalitat de retribució. (serà el resultat de dividir la càrrega d'urbanització unitària, sense IVA, pel valor del sòl urbanitzat, sense IVA. L'impost sobre el valor afegit s'ha de pagar en metàl·lic, llevat que hi haja acord en contra entre l'urbanitzador i propietari)  
- Preu del sòl a l'efecte de canvi: preu del sòl al qual, en coherència amb el coeficient de canvi, s'han de descomptar les càrregues d'urbanització dels terrenys d'aquells propietaris que retribuïsquen l'urbanitzador amb terrenys. El valor del sòl que s'ha d'aplicar no ha de ser inferior al reglat en la legislació estatal aplicable.  
- Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi hagen acollit, si és el cas, amb el suport d'una entitat financera degudament registrada.  
Tant l'alternativa tècnica com la proposició juridicoeconòmica s'han de valorar d'acord amb els criteris establits en la base M).  
K) Termini i lloc per a la presentació de sol·licituds.  
Les propostes s'han de presentar en qualsevol de les formes admeses en l'art. 38.4 de la Llei de Règim Jurídic de les Administracions Públiques i del Procediment Administratiu Comú, dirigides a l'Ajuntament de Torrent, carrer de Ramón y Cajal núm. 1, CP 46709 en el termini de 8 mesos comptadors des de la data de l'enviament de l'anunci del concurs al Diari Oficial de la Unió Europea, tenint en compte que el mes d'agost es considera inhàbil.  
L) Criteris de solvència, tant econòmica i financera com tècnica i professional exigibles als concursants   
Els concursants hauran d'acreditar que tenen capacitat d'inversió per una quantitat equivalent al total de les càrregues del programa que han de realitzar en els terminis de desenvolupament del programa proposats per cada licitador, la qual cosa hauran d'acreditar per mitjà d'informe d'institucions financeres que operen a Espanya. No serà necessari este informe si s'acredita per mitjà de certificats registrals la titularitat lliure de càrregues de més del 50% del sòl inclòs en l'àmbit de l'actuació.  
De conformitat amb allò que establix l'article 301 del Reglament d'Ordenació i Gestió Territorial i Urbanística s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer de Camins i un llicenciat en Dret.  
M) Criteris objectius d'adjudicació del Programa, especificats per orde decreixent d'importància. S'ha d'incloure la ponderació   
  
N) Previsió i si és el cas, limitació de la possibilitat de formular alternatives tècniques que suposen una ampliació de l'àmbit territorial que s'ha de programar.  
Les alternatives tècniques que puguen formular-se no han d'ampliar l'àmbit territorial de la unitat d'execució que es delimita en el plànol que s'adjunta com a annex a les presents bases, sinó que s'han d'ajustar a l'àmbit territorial que delimiten les UE ja executades o en procés d'execució, 7-8, 7-10 i 7-11, així com les característiques dels carrers limítrofs de sòl, on siga necessari actuar per a completar els servicis urbanístics, concretament en l'àmbit dels carrers del Primat Reig i de Venècia.  
O)Percentatge mínim de solars en què l'edificació haja de ser simultània a la urbanització.  
Per tractar-se de vivendes unifamiliars amb característiques de segona residència les quals tenen escassa incidència en el mercat de primera vivenda, no es fixa percentatge mínim de solars en què l'edificació s'execute simultàniament a la urbanització;  
P) Exigibilitat o no d'informe del Consell del Territori i el Paisatge.  
No és exigible el dictamen del Consell del Territori i el Paisatge per a l'aprovació del programa atés que ni té una complexitat tècnica especial ni comprén un àmbit superior a 50 hectàrees, de conformitat amb el que disposa l'article 136.4 de la Llei Urbanística Valenciana  
Q) Referència al caràcter de contracte administratiu especial que subscriuen l'administració actuant i l'urbanitzador.  
El contracte per a l'execució del Programa d'Actuació Integrada que han de subscriure l'Ajuntament de Torrent i l'adjudicatari del programa tindrà la naturalesa de contracte administratiu especial.  
R) Prerrogatives que té l'administració d'acord amb la legislació contractual.  
L'Administració té amb relació al contracte per a l'execució del programa i de conformitat amb el que assenyala l'article 59 del Text Refós de la Llei de Contractes de les Administracions Públiques la prerrogativa d'interpretar el contracte, resoldre els dubtes que es plantegen en complir-lo, modificar-lo per raons d'interés públic, acordar-ne la resolució i determinar-ne els efectes.   
S) Competència de l'orde jurisdiccional contenciós administratiu.  
Per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador és competent l'orde jurisdiccional contenciós administratiu.  
T) Termes en què haja de produir-se l'eventual adjudicació connexa o condicionada.  
No hi ha dependència amb cap Sector o UE que haja de produir adjudicació connexa o condicionada.  
U) Previsió d'un preu cert de licitació que tindrà caràcter de màxim.  
El pressupost de licitació que es propose haurà de calcular-se segons un mòdul màxim de PEM per m² de superfície vial, que es fixa en 120 € i de 60 € per cada metre quadrat de zones verdes. S'ha d'afegir com a màxim el 45% d'este valor com a costos indirectes.  
Per tant, resulta un PEM de 17.935 m² x 120 + 3.977 x 60= 2.390.820 €  
Sumant el 45% de despeses indirectes i el 16% d'IVA resulta la quantitat de 4.021.359,24 €  
A l'efecte del càlcul de la garantia provisional, s'estima un pressupost de càrregues d'urbanització, IVA inclòs de 4.021.359,24 euros.   
V) Puntuació mínima que han de superar les alternatives tècniques per a poder valorar-se les proposicions juridicoeconòmiques que les desenvolupen.  
La puntuació mínima que ha d'obtindre l'alternativa tècnica és de 30 punts, açò és el 50% de la màxima puntuació possible.  
W) Determinació de la quantia i forma de la garantia definitiva que ha de prestar l'urbanitzador.  
Amb anterioritat a la firma del contracte per a l'execució del programa, l'urbanitzador haurà d'acreditar la formalització de garantia per un valor del deu per cent de les càrregues totals del programa, excloses les despeses a què es referix l'article 168.2 de la Llei Urbanística Valenciana.  
X) Terminis d'adjudicació  
El termini per a la resolució sobre l'adjudicació del Programa serà de cinc mesos des de l'obertura de la proposició juridicoeconòmica.  
Per al còmput dels terminis d'adjudicació, el mes d'agost de considerarà inhàbil en tot cas.  
Y) mesa de contractació i procediment d'adjudicació  
La mesa de contractació, prèviament a l'acte d'obertura de les alternatives tècniques, ha d'examinar i qualificar formalment la documentació continguda en els sobres "Documentació formal" i si estos contenen el que exigixen estes bases o hi ha omissions determinants de l'exclusió o defectes materials esmenables.  
Per a l'esmena dels defectes materials, s'ha de concedir al licitador, si la mesa de contractació ho estima convenient, un termini no superior a tres dies.  
Una vegada qualificada la documentació, i si és el cas, esmenada, la Mesa haurà de determinar expressament l'admissió o inadmissió dels diversos aspirants, i ha d'assenyalar, si és el cas, la causa d'inadmissió. En el supòsit de l'article 121.3 de la Llei Urbanística Valenciana, s'haurà de seguir el procediment d'exclusió regulat en l'article 311 del Reglament d'Ordenació i Gestió Territorial i Urbanística.  
La mesa de contractació després de donar compte dels aspirants exclosos i de les causes de la seua exclusió, donarà lectura a les alternatives tècniques admeses i sol·licitarà de l'Àrea d'Urbanisme, Obres i Medi Ambient un informe en què es continga la valoració tècnica de les alternatives tècniques presentades. Abans de la seua elaboració es podrà requerir als aspirants que esmenen la documentació presentada en el termini de vint dies hàbils.  
La mesa de contractació, a la vista de l'informe tècnic, proposarà a l'Alcalde la valoració efectuada, el qual, d'acord amb l'article 314 ROGTU procedirà a la valoració de les alternatives tècniques i ordenarà que es procedisca a l'obertura de les proposicions jurídic econòmiques que desenvolupen les alternatives tècniques que hagen tingut la puntuació mínima fixada en la base V). Esta resolució es notificarà als aspirants a urbanitzador.   
La mesa de contractació a les dotze hores del desé dia hàbil següent al de la resolució a què es referix el paràgraf anterior, procedirà en el saló de reunions de l'Ajuntament i en acte públic, a l'obertura de les proposicions jurídic econòmiques que desenvolupen les alternatives tècniques que hagen obtingut la puntuació mínima exigida en estes bases i sol·licitarà de l'AUOMA un informe en què conste la valoració de les proposicions jurídic econòmiques i, si és el cas, s'establisquen els condicionants tècnics que resulten necessaris. Per a l'emissió d'este informe es podrà requerir a l'aspirant l'aclariment o esmena de les seues proposicions que s'efectuarà en el termini de deu dies hàbils.  
Una vegada s'emeta este informe tècnic, la mesa de contractació, a la vista de la valoració de la proposició jurídic econòmica continguda en el mateix, proposarà al Ple l'aprovació de la mateixa i com a conseqüència d'això l'aprovació del Programa i l'adjudicació del mateix a l'aspirant que haja obtingut major puntuació.  
El Ple valorarà les proposicions juridicoeconòmiques i procedirà a l'aprovació i adjudicació del Programa d'Actuació Integrada. En l'acord es podran establir els condicionants tècnics que s'entenguen necessaris en funció dels informes emesos respectant les limitacions establides en l'article 321 ROGTU.  
La formalització del contracte s'efectuarà dins del mes següent a la notificació de l'adjudicació.  
Z) Obligacions de l'adjudicatari  
L'urbanitzador es compromet, a més de presentar la documentació tècnica ja assenyalada en estes bases, a proposar i gestionar el Projecte de Reparcel·lació corresponent. Està obligat a finançar el cost de les inversions, obres, instal·lacions i compensacions necessàries per a l'execució del programa, i pot repercutir este cost als propietaris dels solars resultants.  
Així mateix està obligat a comunicar fefaentment als propietaris, abans de l'enviament al DOCV de l'anunci d'exposició pública del Projecte de Reparcel·lació, i si és el cas dins del mes següent a la firma del contracte amb l'empresari constructor, l'aprovació del Programa, amb el contingut arreplegat en l'article 166 de la Llei Urbanística Valenciana, així com el contracte subscrit amb l'empresari constructor o almenys el preu pel qual s'adjudique este contracte.  
AA) Contractació i execució de les obres, i exigència de classificació.  
Atés que el pressupost d'execució de les obres d'urbanització que s'hi han de realitzar no supera la quantitat assenyalada en l'article 120.6 de la Llei Urbanística Valenciana, açò és 5.278.000 euros IVA exclòs, no s'exigix licitació de l'execució de les obres d'urbanització, de manera que l'urbanitzador podrà executar per si mateix les obres, sempre que complisca el requisit establit en el paràgraf següent, o alternativament contractar-les amb un tercer contractista d'obres. L'urbanitzador es compromet a donar compte a l'Ajuntament de tal contractació abans d'iniciar les obres.  
En qualsevol cas, l'empresa que execute les obres d'urbanització haurà de tindre la classificació administrativa que corresponga d'acord amb el que preveu la legislació de contractes de les Administracions Públiques, la qual cosa haurà d'acreditar-se abans d'iniciar les obres.   
BB) Penalitats per incompliment.  
La demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística, ha de ser penalitzada amb un 1 per mil per dia natural de demora respecte de l'import previst en concepte de benefici i despeses de gestió.  
Quan el contractista, per causes imputables a ell mateix, haguera incorregut en demora respecte de l'incompliment del termini total, l'Ajuntament ha d'imposar una penalitat, per dia natural de retard, de 0'12 per 601 euros de l'import de les càrregues d'urbanització.  
El transcurs de tres mesos sense que s'haja produït l'acabament de les obres d'urbanització faculta l'Ajuntament, alternativament, a resoldre'l o a acordar la continuïtat de l'execució amb imposició de noves penalitzacions, d'acord amb les quanties abans previstes.  
El transcurs de sis mesos des del venciment del termini per a l'execució de les obres d'urbanització sense que hagen acabat, determina la resolució de l'adjudicació, llevat que l'Ajuntament considere que, per raons d'interés públic, convé la continuació de l'execució del programa.   
L'Ajuntament té la mateixa facultat a què es referixen els paràgrafs anteriors respecte de l'incompliment per part de l'urbanitzador dels terminis parcials previstos en el calendari d'execució de l'obra, quan la demora en el compliment d'aquells terminis faça presumir raonablement la impossibilitat del compliment del termini total. En tot cas, llevat que l'Ajuntament considere que, per raons d'interés públic, convé la continuació de l'execució del programa, la inactivitat injustificada de l'urbanitzador durant un període de sis mesos consecutius o de nou alterns, determinarà la resolució de l'adjudicació.  
L'incompliment de l'obligació de comunicar a l'Ajuntament trimestralment l'estat d'execució del programa s'ha de sancionar amb la quantitat de 100 € per dia hàbil de retard.  
La mateixa sanció serà aplicable en cas de demora en el compliment de qualsevol altra obligació formal que corresponga a l'urbanitzador en virtut del Programa o que estiga imposada per la Llei.  
CC) Suspensió de llicències.  
La publicació d'estes bases en el DOCV suposa la suspensió automàtica de l'atorgament de llicències i de l'aprovació d'altres programes en l'àmbit de l'actuació.   
L'import dels anuncis oficials de la convocatòria del present concurs serà a càrrec de l'adjudicatari  
   
ANNEX  
DELIMITACIÓ UNITAT D'EXECUCIÓ  
Contra l'acord d'inici del procediment de concurs i d'aprovació de les bases particulars que l'han de regir, es podrà interposar recurs contenciós administratiu davant dels jutjats contenciosos administratius de la província de València en el termini de dos mesos, comptadors des de l'endemà de la publicació del present edicte, sense perjuí que es puga exercir qualsevol altre que s'estime convenient.  
No obstant això, de conformitat amb el que disposen els articles 107, 116 i 117 de la Llei 30/92, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99 de 13 de gener, i els articles 447 i 448 del Reglament d'Ordenació i Gestió Territorial i Urbanística, podrà interposar-se potestativament recurs de reposició davant del Ple en el Termini d'un mes a partir de l'endemà de la publicació.  
L'anunci de licitació s'ha enviat, per a publicar-lo, al Diari Oficial de la Unió Europea en data 17 de desembre de 2008. A continuació es transcriu el text íntegre de l'anunci esmentat:  
PROGRAMA D'ACTUACIÓ INTEGRADA DE LA UNITAT D'EXECUCIÓ 7-9  
ANUNCI DE LICITACIÓ  
APARTAT I: PODER ADJUDICADOR  
I.1) NOM, ADRECES I PUNTS DE CONTACTE  
Nom oficial: Ajuntament de Torrent.   
Codi postal: C/Ramón y Cajal, 1  
Localitat: Torrent, codi postal: 46030  
País: Espanya  
Punt(s) de contacte:  
Telèfon: +19186957382  
A l'atenció de: M. José García   
Adreça electrònica: cdxcouzwfz@aknglmfm.rn   
Fax: +24852602711  
Adreces Internet (si pertoquen)  
Adreça del poder adjudicador (URL): www.atorrent.es  
Adreça del perfil de comprador (URL):   
Pot obtindre's més informació en:  
Veja els punts de contacte mencionats més amunt  
Les Bases Generals per a l'adjudicació del PAI són les que consten amb caràcter supletori al Decret 67/2006, publicat al DOCV nº 5.264 bis.   
Les ofertes o sol·licituds de participació han d'enviar-se a:  
Veja els punts de contacte mencionats més amunt  
I.2) TIPUS DE PODER ADJUDICADOR I PRINCIPAL(S) ACTIVITAT(S)  
Institució regional o local  
El poder adjudicador fa la seua adquisició en nom d'altres poders adjudicadors- No  
APARTAT II: OBJECTE DEL CONTRACTE  
II.1) DESCRIPCIÓ  
II.1.1) Denominació del contracte establida pel poder adjudicador  
Programa d'Actuació Integrada de la Unitat d'Execució 7-9  
II.1.2) Tipus de contracte i emplaçament de les obres, lloc d'entrega o d'execució  
a) Obres   
Projecte i execució  
Emplaçament principal de les obres  
Unitat d'execució 7-9 del Pla General d'Ordenació Urbana  
Codi NUTS ES523  
II.1.3) L'anunci es referix a  
Un contracte públic  
II.1.4) Informació sobre l'acord marc: no hi ha acord marc.  
II.1.5) Breu descripció del contracte o adquisició  
Concurs per a la selecció i adjudicació d'un Programa d'Actuació Integrada en la unitat d'execució en sòl urbà residencial identificat com a Unitat d'Execució 7-9, amb una superfície de 47.888 m².  
II.1.6) CLASSIFICACIÓ CPV (VOCABULARI COMÚ DE CONTRACTES PÚBLICS)  
Objecte principal 67233448   
II.1.7) Contracte cobert per l'Acord sobre Contractació Pública (ACP): Sí   
II.1.8) Divisió en lots: No  
II.1.9) S'acceptaran variants- :Sí   
II.2) QUANTITAT O EXTENSIÓ DEL CONTRACTE  
II.2.1) Extensió o quantitat total del contracte (inclosos tots els lots i opcions, si pertoca)  
Quatre milions vint-i-un mil tres-cents cinquanta-nou amb vint-i-quatre euros (4.021.359,24)  
Si es coneix, valor estimat, IVA exclòs (únicament xifres): 3.466.689,00 EUR  
II.2.2) Opcions: No  
II.3) DURACIÓ DEL CONTRACTE O TERMINI D'EXECUCIÓ  
Duració en mesos: 16 mesos   
APARTAT III: INFORMACIÓ DE CARÀCTER JURÍDIC, ECONÒMIC, FINANCER I TÈCNIC  
III.1) CONDICIONS RELATIVES AL CONTRACTE  
III.1.1) Depòsits i garanties exigits  
Totes les proposicions dels interessats per a participar en el concurs d'este programa d'actuació integrada, hauran de presentar una garantia provisional equivalent al 2% (80.427,19?) de les càrregues d'urbanització, IVA inclòs, fixant-se la garantia definitiva en el 10% del valor de les càrregues d'urbanització.  
III.1.4) Altres condicions particulars a què està subjecta l'execució del contracte  
Sí Veja les bases particulars del programa.  
En cas de resposta afirmativa, descripció de les condicions particulars  
III.2) CONDICIONS DE PARTICIPACIÓ  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil  
Informació i tràmits necessaris per a avaluar si es complixen els requisits:  
Bases particulars apartat J.1.c) del PAI: J) Documentació que cada licitador ha de presentar. S'ha d'indicar la que ha de ser objecte de valoració com a criteri d'adjudicació del programa.  
J.1. Documentació formal. S'ha de presentar un sobre tancat en què ha de constar «Sobre Documentació Formal», i que haurà de contindre: c) La capacitat d'obrar de les persones jurídiques s'ha d'acreditar per mitjà d'escriptura de constitució inscrita en el registre mercantil, quan este requisit siga exigible d'acord amb la legislació mercantil que li siga aplicable. Si no ho és, l'acreditació de la capacitat d'obrar s'ha de fer per mitjà de l'escriptura o document de constitució, estatuts o acte fundacional, en què consten les normes que regulen la seua activitat, inscrits, si és el cas, en el corresponent registre oficial. Quan es tracte d'entitats no espanyoles d'estats membres de la Comunitat Europea, o signataris de l'Acord sobre l'Espai Econòmic Europeu, hauran d'acreditar la inscripció en un registre o presentar els certificats que s'indiquen en l'Annex I del RGLCAP. Els altres empresaris estrangers hauran d'acreditar la capacitat d'obrar amb informe de la Missió Diplomàtica Permanent d'Espanya en l'estat corresponent o de l'Oficina Consular en l'àmbit territorial on radique el domicili de l'empresa, en el qual s'acredite que figuren inscrites en el registre local professional, comercial o anàleg, si no n'hi ha, que actuen amb habilitat en el tràfic local en l'àmbit de les activitats objecte del contracte.  
III.2.2) Capacitat econòmica i financera  
Informació i tràmits necessaris per a avaluar si es complixen els requisits:  
Nivell o nivells mínims que poden exigir-se:  
Bases particulars apartat L:  
L) Criteris de solvència, tant econòmica i financera com tècnica i professional exigibles als concursants. Els concursants hauran d'acreditar que tenen capacitat d'inversió per una quantitat equivalent al total de les càrregues del programa que han de realitzar en els terminis de desenvolupament del programa proposats per cada licitador, la qual cosa han d'acreditar per mitjà d'informe d'institucions financeres que operen a Espanya. No serà necessari l'informe si s'acredita per mitjà de certificats registrals la titularitat lliure de càrregues de més del 50% del sòl inclòs en l'àmbit de l'actuació. De conformitat amb allò que establix l'article 301 del Reglament d'Ordenació i Gestió Territorial i Urbanística s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer de Camins i un llicenciat en Dret.  
III.2.3) Capacitat tècnica  
Informació i tràmits necessaris per a avaluar si es complixen els requisits:  
Nivell o nivells mínims que poden exigir-se:  
Bases particulars apartat L:  
L) Criteris de solvència, tant econòmica i financera com tècnica i professional exigibles als concursants. Els concursants hauran d'acreditar que tenen capacitat d'inversió per una quantitat equivalent al total de les càrregues del programa que han de realitzar en els terminis de desenvolupament del programa proposats per cada licitador, la qual cosa han d'acreditar per mitjà d'informe d'institucions financeres que operen a Espanya. No serà necessari l'informe si s'acredita per mitjà de certificats registrals la titularitat lliure de càrregues de més del 50% del sòl inclòs en l'àmbit de l'actuació. De conformitat amb allò que establix l'article 301 del Reglament d'Ordenació i Gestió Territorial i Urbanística s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer de Camins i un llicenciat en Dret.  
III.2.4) Contractes reservats No  
APARTAT IV: PROCEDIMENT  
IV.1) TIPUS DE PROCEDIMENT  
IV.1.1) Tipus de procediment Obert  
IV.2) CRITERIS D'ADJUDICACIÓ  
IV.2.1) Criteris d'adjudicació  
L'oferta econòmicament més avantatjosa tenint en compte:  
Els criteris que figuren en el plec de condicions, en la invitació a licitar o a negociar o en el document descriptiu  
IV.2.2) Es farà una subhasta electrònica- No  
IV.3) INFORMACIÓ ADMINISTRATIVA  
IV.3.1) Número de referència que el poder adjudicador assigna a l'expedient  
AUOMA 7101-3/2006 Programa Actuació Integrada de la Unitat d'Execució 7-9  
IV.3.2) Publicacions anteriors referents al mateix contracte  
No  
IV.3.3) Condicions per a l'obtenció del plec de condicions i documentació complementària  
Documents subjectes a pagament: No  
IV.3.4) Termini de recepció d'ofertes i sol·licituds de participació  
Data: 17/09/2009. Hora: 14.00  
IV.3.6) Llengua(s) en què pot redactar-se l'oferta o sol·licitud de participació  
Espanyol   
Altres: valencià  
IV.3.7) Termini durant el qual el licitador està obligat a mantindre la seua oferta   
Fins al : (dd/mm/aaaa)  
o període en mesos: o dies: (a partir de la data declarada de recepció d'ofertes)  
IV.3.8) Condicions per a l'obertura de les ofertes  
Lloc: Ajuntament de Torrent.   
Persones autoritzades a estar presents en l'obertura d'ofertes: Sí   
Acte públic.  
Base Y: Mesa de contractació i procediment d'adjudicació: La mesa de contractació després de donar compte dels aspirants exclosos i de les causes de la seua exclusió, donarà lectura a les alternatives tècniques admeses i sol·licitarà de l'Àrea d'Urbanisme, Obres i Medi Ambient un informe en què es continga la valoració tècnica de les alternatives tècniques presentades. Abans de la seua elaboració es podrà requerir als aspirants que esmenen la documentació presentada en el termini de vint dies hàbils. La mesa de contractació, a la vista de l'informe tècnic, proposarà a l'Alcalde la valoració efectuada, el qual, d'acord amb l'article 314 ROGTU procedirà a la valoració de les alternatives tècniques i ordenarà que es procedisca a l'obertura de les proposicions jurídic econòmiques que desenvolupen les alternatives tècniques que hagen tingut la puntuació mínima fixada en la base V). Esta resolució es notificarà als aspirants a urbanitzador. La mesa de contractació a les dotze hores del desé dia hàbil següent al de la resolució a què es referix el paràgraf anterior, procedirà en el saló de reunions de l'Ajuntament i en acte públic, a l'obertura de les proposicions jurídic econòmiques que desenvolupen les alternatives tècniques que hagen obtingut la puntuació mínima exigida en estes bases i sol·licitarà de l'AUOMA un informe en què conste la valoració de les proposicions jurídic econòmiques i, si és el cas, s'establisquen els condicionants tècnics que resulten necessaris. Per a l'emissió d'este informe es podrà requerir a l'aspirant l'aclariment o esmena de les seues proposicions que s'efectuarà en el termini de deu dies hàbils. Una vegada s'emeta este informe tècnic, la mesa de contractació, a la vista de la valoració de la proposició jurídic econòmica continguda en el mateix, proposarà al Ple l'aprovació de la mateixa i com a conseqüència d'això l'aprovació del Programa i l'adjudicació del mateix a l'aspirant que haja obtingut major puntuació. El Ple valorarà les proposicions juridicoeconòmiques i procedirà a l'aprovació i adjudicació del Programa d'Actuació Integrada. En l'acord es podran establir els condicionants tècnics que s'entenguen necessaris en funció dels informes emesos respectant les limitacions establides en l'article 321 ROGTU. La formalització del contracte s'efectuarà dins del mes següent a la notificació de l'adjudicació.  
APARTAT VI: INFORMACIÓ COMPLEMENTÀRIA  
VI.1) ES TRACTA DE CONTRACTES PERIÒDICS-  
No  
VI.2) ES RELACIONA EL CONTRACTE AMB UN PROJECTE O PROGRAMA FINANÇAT PER MITJÀ DE FONS COMUNITARIS-  
No  
VI.3) INFORMACIÓ ADDICIONAL  
Base M: CRITERIS D'ADJUDICACIÓ:  
M) Criteris objectius d'adjudicació del Programa, especificats per orde decreixent d'importància. S'inclou la valoració.  
Criteris objectius d'adjudicació:   
1. ALTERNATIVA TÈCNICA: TOTAL 60 PUNTS.  
Qualitat tècnica de l'ordenació proposada: fins a 30 punts.  
Resolució adequada de la integració de l'actuació en l'entorn i millor estructuració de les dotacions públiques i espais lliures: fins a 12 punts.  
Qualitat tècnica de les solucions proposades per a la urbanització: fins a 6 punts.  
Vivendes sotmeses a algun règim de protecció que es comprometa a promoure l'urbanitzador: fins a 4 punts.  
Inversió en programes d'actuació o d'imatge urbana dins de l'àmbit del programa: fins a 5 punts.  
Termini d'execució del Programa d'actuació. Compromís d'edificació simultània a la urbanització per damunt del mínim legalment exigible. Compromisos addicionals assumits voluntàriament a càrrec de l'urbanitzador: fins a 3 punts.  
2. PUNTUACIÓ MÍNIMA DE L'ALTERNATIVA TÈCNICA PER A PODER VALORAR LA PROPOSICIÓ JURIDICOECONÒMICA: 30 PUNTS.  
3. PROPOSICIÓ JURIDICOECONÒMICA. TOTAL 40 PUNTS.  
Menor import respecte de referències de quadres de preus de pràctica usual de les càrregues d'urbanització (euros/m² edificabilitat): fins a 12 punts. Valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de la reparcel·lació forçosa com a retribució a compte de tercers amb els que no tinga contracte suficient: fins a 10 punts. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: fins a 14 punts.  
Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: fins a 4 punts.   
VI.4) PROCEDIMENTS DE RECURS  
VI.4.1) Òrgan competent per als procediments de recurs  
Nom oficial: Ajuntament de Torrent i Jutjats contenciosos administratius de la província de València  
Codi postal: Ramón y Cajal núm. 1  
Localitat: Torrent, codi postal: 46983  
País: Espanya  
Adreça electrònica: oqmgrwugcn@ceytjcqh.mf. Telèfon: +72464404371  
Fax: +12209186978  
Adreça Internet (URL): www.atorrent.es  
VI.4.2) Presentació de recursos (Emplene l'apartat VI.4.2 o, si cal, l'apartat VI.4.3)  
Indicació del termini o terminis de presentació de recursos:  
Recurs de reposició davant del Ple de l'Ajuntament en el termini d'1 mes des de la publicació del present anunci. Recurs contenciós administratiu davant dels jutjats contenciosos administratius de la província de València en el termini de 2 mesos des de la publicació de l'edicte.   
VI.4.3) Servici que pot facilitar informació sobre la presentació de recursos  
Nom oficial: Unitat Administrativa de Tramitació de Plans, Programes i Obres.  
Codi postal: Ramón y Cajal, núm. 1  
Localitat: Torrent, codi postal: 46216  
País: Espanya  
Adreça electrònica: aimntgdmhx@sudpjibz.it   
Telèfon: +38825781263  
Fax: +68296612322  
Adreça Internet (URL):www.atorrent.es  
VI.5) DATA D'ENVIAMENT DE L'ANUNCI:  
Enviat al DOUE en data 17 de desembre de 2008.   
Torrent, 17 de desembre de 2008.- El tinent alcalde delegat d'Urbanisme, Vivenda, Medi Ambient i Infraestructures (Decret 2190/08, de 25 d'agost): Santiago Martí Alepuz.